Ինչ կը վերաբերի արտաքին քաղաքականութեան, Կիրօ Մանոյեանի խօսքով՝ Հ.Յ.Դ.ն ո՛չ ռուսամէտ է, ոչ ամերիկամէտ, ոչ ալ եւրոպամէտ: Հ.Յ.Դ.ն հայամէտ է եւ հայաստանակեդրոն: «Որպէս համահայկական նպատակներով, համահայկական կառոյց ունեցող կուսակցութիւն, մենք նաեւ կը ստանձնենք Սփիւռքի հարցերու լուծումը, յատկապէս Սփիւռքի համայնքներու անվտանգութեան հարցը: Կարեւոր է Սփիւռքը առաւելագոյն չափով մասնակից դարձնել Հայաստանի կեանքին», ըսաւ Կիրօ Մանոյեան: Անոր համաձայն՝ կարեւոր ուղղութիւններէն է նաեւ Վրաստանի հետ յարաբերութիւններու սերտացումը: Հ.Յ.Դ.ի կարծիքով՝ ատիկա կարեւոր է æաւախքի մէջ բնակող վիրահայութեան քաղաքացիական իրաւունքներու տեսանկիւնէն: